Сот отбасының шырқын бұзған жанжалқойды үйінен уақытша шығара алады
DATE: 13:42, 13 Ақпан 2024 | GMT +5
TITLE: Сот отбасының шырқын бұзған жанжалқойды үйінен уақытша шығара алады
URL: https://kaz.inform.kz/news/sot-otbasinin-shirkin-buzgan-zhanzhalkoydi-uynen-uakitsha-shigara-aladi-aa608d/
META: DATE: 13:42, 13 Ақпан 2024 | GMT +5
TOTAL WORDS: 136
AUTHOR(S):
TEXT: «2023 жылғы 8 желтоқсанда Президенттің Жарлығымен бекітілген Адам құқықтары және заңның үстемдігі саласындағы іс-қимыл жоспарына сәйкес, бала құқықтары жөніндегі уәкілмен және Мәжіліс депутаттарымен бірлесіп, әйелдер мен балалардың құқығын қорғау, сондай-ақ отбасы құндылықтарын ілгерілету шараларын күшейту жөнінде заңнамалық түзетулер әзірленді. Денсаулыққа қасақана жеңіл зиян келтіруді және ұрып-соғуды қылмыстық жауапкершілікке тарту жоспарланған. Құқық бұзушының мінез-құлқына қойылатын ерекше талаптар аясында сотқа „агрессорды“ тұрғын үйден уақытша шығару құқығы беріледі. Сондай-ақ, сот „агрессордың“ денсаулық сақтау ұйымдарында міндетті психокоррекциялық курстан өтуін міндеттеуге құқылы», — деді ол орталық коммуникациялар қызметіндегі дөңгелек үстел барысында. Оның атап өтуінше, осыған ұқсас мінез-құлыққа қойылатын ерекше талаптар Қылмыстық кодекстің аясында да белгіленеді. «Сонымен қатар, ел Президенті ІІМ-де отбасылық-тұрмыстық зорлық-зомбылыққа қарсы күрес жөніндегі мамандандырылған бөлімше құруды тапсырды. Ол отбасын қолдау орталықтарымен, ҮЕҰ-мен және мүдделі мемлекеттік органдармен өзара іс-қимыл жасай отырып, тұрмыстық зорлық-зомбылық проблемаларын шешумен айналысады», — деді Ренат Зулхаиров
